
DECISIÓ 14/04

Assumpte: Seat León

1. El 26 de febrer de 2004, una persona formula una reclamació en relació amb l’anunci esmentat. La persona reclamant manifesta que l’anunci fereix la sensibilitat de les persones creients i troba ofensiu l’associació que fa l’anunciant d’una porta d’un garatge amb diferents entrades d’esglésies per anunciar un cotxe.

2. Es localitza una emissió de l’anunci objecte de reclamació el 25 de febrer de 2004 a les 16.51 hores a TV3.

3. L’anunci representa diverses imatges d’entrades de pàrquings particulars i cadascuna s’associa a entrades de temples o esglésies (El temple d’en Pere, L’església d’en Lluc, La capella de la Maria i La catedral d’en Pau), i finalitza amb la imatge del cotxe que s’ofereix i la sobreimpressió en la pantalla Objecte de culte. Tot l’anunci s’acompanya d’una música religiosa de fons.

4. El Ple del Consell de l’Audiovisual de Catalunya, a proposta de la Comissió de Continguts, en la reunió que ha tingut lloc el 5 de maig de 2004, amb la deliberació prèvia i per unanimitat, i d’acord amb el que estableix la lletra f de l’article 10 de la Llei 2/2000, de 4 de maig, emet la decisió següent: 

El Consell desestima la reclamació atès que considera que l’anunci no és irrespectuós i no s’aprecia cap ofensa contra les conviccions religioses de les persones i pensa que la utilització de música religiosa per anunciar un producte no contravé cap norma.  

5. El Consell acorda comunicar aquesta decisió a la persona interessada.

Barcelona,  5 de maig de 2004

El president

Francesc Codina i Castillo

